"กรณ์" ส่งทีมไทยแลนด์แจงนักลงทุนญี่ปุ่น
คลังเตรียมส่งทีมไทยแลนด์ชี้แจงนักธุรกิจญี่ปุ่นกรณีการชะลอโครงการลงทุนมาบตาพุด ในเดือน มี.ค. นี้
29 ม.ค. 2553

คลังเตรียมส่งทีมไทยแลนด์ชี้แจงนักธุรกิจญี่ปุ่นกรณีการชะลอโครงการลงทุนมาบตาพุด ในเดือน มี.ค. นี้
นายกรณ์ จาติกวณิช รมว.คลัง เปิดเผยว่า รัฐบาลจะส่งทีมไทยแลนด์เดินทางไปยังประเทศญี่ปุ่น ในเดือน มี.ค.นี้ เพื่อชี้แจงทำความเข้าใจกับนักธุรกิจญี่ปุ่นเกี่ยวกับแนวทางการแก้ไขปัญหาโครงการลงทุนในนิคมอุตสาหกรรมมาบตาพุด ที่ถูกสั่งระงับการก่อสร้างตามคำสั่งศาลปกครอง
รมว.คลัง ยังเห็นด้วยกรณีที่ธนาคารแห่งประเทศไทย (ธปท.) เตรียมออกเกณฑ์ผ่อนคลายการไหลออกของเงินทุน โดยระบุว่า สนับสนุนแนวทางการคลี่คลายปัจจัยต่าง ๆ ที่อาจทำให้เงินบาทแข็งค่ามากกว่าประเทศคู่แข่ง ส่วนการปล่อยสินเชื่อของระบบธนาคารพาณิชย์ในปีนี้คาดว่าจะขยายตัวเพิ่มขึ้นจากปีก่อนได้ราว 10%